open-index/open-wikipedia-markdown huggingface dataset:
Ket

mini|desno|Ketovi
**Ket** (kojem ime dolazi od engleske riječi *cat* za mačku) je naziv za brod, odnosno čamac na jedra koji se sastoji od jednog jarbola s jednim jedrom.
Opšte je prihvaćeno da porijeklo keta dolazi iz New Yorka oko 1840. godine, a odatle se proširio po istočnoj i južnoj obali SAD-a. Odlikuje ga jednostavnost, lakoća rukovanja i veliki kapacitet. Historijski, ketovi su se koristili za ribolov i transport u priobalnim vodama oko Cape Coda, i zaljevima kod New Yorka i New Jerseya. Neki su bili opremljeni za lov na sabljarke a drugi su korišteni kao barke za zabave sa ljetnim kabinama uokvirenim platnom ili drvenim konstrukcijama koje bi se mogle s lakoćom razmontirati. Na prelazu u 20. vijek, ketovi su prilagođeni za utrke, pa su jedra bila opremljena za hvatanje vjetra što je više moguće. Usljed pada interesa za utrke i pojave malih, efikasnih motornih čamaca, eliminirana je potreba za velikim jedrenjacima, a ketovi se danas koriste kao jahte za jednodnevne plovidbe i krstarenja, pošto imaju prostranost, stabilnost i jednostavnost rukovanja. Ketovi su se pokazali lošijim uz vjetar u odnosu na dobro osmišljene slupove koji imaju dva jedra.

Jedan od najpoznatijih ketova je Beetle Cat 3.7 metara dug za jednodnevno jedrenje. Flote ovih brodica nalaze se u lukama širom Nove Engleske gdje se često održavaju takmičenja u utrkama. Tokom 1960-ih, Breck Marshall izgradio je svoj 5.5 metara dug ket *Sanderling* koristeći stakloplastiku na osnovu postojećeg drvenog dizajna. *Sanderling* je u međuvremenu postao vrlo popularan brodić, sa više od 700 izgrađenih primjeraka, i to je pomoglo da se ponovo probudi interes za ketove. U čast Marshalla i njegovog doprinosa, Udruženje posjednika ketova finansirali su izgradnju *Breck Marshalla*, 6.1 metar dug ket koji se danas nalazi u muzeju Mystic Seaport.

Moderni ljubitelji ketova cijene tradicionalni dizajn i klasični izgled i funkcije koje ga čine svestranim rekreativnim brodićem:
jednostavnost, veliki kapacitet, stabilnost i sigurnost što omogućava lahku plovidbu.

## Vrste 
* Beetle Cat - mali ket predviđen samo za dnevna putovanja
* Redden Catboat - traditconalni drveni ket dug 4.3 metra gradi se u Novoj Škotskoj
* Nonsuch - serije modernih ketova sa dužinama između 5.5 i 11 metara
* Inland Cat - 4.5 dug dizajniran i građen u sjevernim dijelovima Indiane.
* Diesel Cat - 6 metara dug, gradi se na Floridi.
* Zijlsloep - nizozemski klasični tip dug 5 metara

## Reference 
Kategorija:Jedrenjaci
Korveta

250px|desno|mini|Južnoafrička korveta *SAS Mendi*

**Korveta** (francuski *corvette*) je naziv za mali, pokretljivi i lako naoružani ratni brod, koji se najčešće koriste za neposrednu odbranu obale. Nalazi se u naoružanju većine današnjih ratnih mornarica, iako ponekad nije klasificiran pod tim nazivom. 

Naziv mu potječe od istoimene vrste ratnog broda koja se u doba razvila u 17. vijeku te predstavljala jedan od standardnih brodova u Dobu jedrenjaka. Tadašnje korvete su postupno nestale iz naoružanja u 19. vijeku kada su ih zamijenile torpiljarke i monitori.

Moderne korvete su se pojavile tek u Drugom svjetskom ratu kao posebna klasa lakih eskortnih razarača. Danas se po veličini i naoružanju najčešće klasificiraju između fregata i patrolnih brodova.
## Vanjski linkovi
*Korveta - Projekti 20380 i 20385 (Televizija Zvijezda - Zvanični kanal) 
*Mala korveta - Projekat 22800 "Karakurt" (Televizija Zvijezda - Zvanični kanal) 

Kategorija:Vrste brodova
Minopolagač

mini|desno|250px|Švedski minopolagač Älvborg (M-02)
**Minopolagač** je ratni brod sagrađen i opremljen u svrhu polaganja mina u more.

Minopolagači se razlikuju oblikom i dizajnom, tako da mogu imati samo nekoliko stotina tona i skoro nikakvo pomoćno naoružanje, ali i izgledom i naoružanjem biti skoro istovjetni razaraču.

Američka mornarica je tako razvila i posebnu podmornicu-minopologač. Danas, pak, morske mine često polažu u tu svrhu posebno opremljeni avioni i helikopteri.

Najpoznatiji, a možda i najvažniji minopolagač u historiji je turski *Nusrat*, čije su mine 18. marta 1915. potopile dva britanska i jedan francuski bojni brod, te tako u početku poremetile planove Antante u dardanelskoj operaciji, imajući tako bitnu ulogu za dalji tok Prvog svjetskog rata.

## Također pogledajte 
* Minolovac

## Reference 
## Vanjski linkovi 
* https://www.history.navy.mil/browse-by-topic/exploration-and-innovation/naval-mine-warfare.html

Kategorija:Vrste brodova
Minolovac

mini|250px|desno|USS Patriot, američki minolovac klase Avenger
**Minolovac** je izraz koji se koristi za ratni brod sagrađen i opremljen za neutralizaciju, odnosno uništenje morskih mina.

Minolovci se ponekad dijele na tzv. *čistače mina*, koji plove određenim područjem koristeći poseban uređaj zvan minolovka, te minolovce u užem smislu koji su specijalizirani za pronalaženje i uništenje pojedinačnih mina.

Minolovci su u pravilu maleni brodovi, najčešće sagrađeni od drva, plastike i drugih materijala kojima bi trebali spriječiti detonaciju magnetskih mina. Osim uništavanjem mina mogu služiti za patroliranje i druge pomoćne zadatke, a neki služe i kao minopolagači.

Minolovac je jedan od najmanjih ratnih brodova, ali je zato i najrasprostranjeniji među ratnim mornaricama svijeta.

## Reference 
## Vanjski linkovi 
Kategorija:Vrste brodova
Razarač

desno|280px|mini|Američki razarač USS Larsen

**Razarač** je naziv za vrstu ratnog broda koji je sagrađen i opremljen u svrhu odbrane većih, odnosno kapitalnih brodova ili konvoja od raznih vrsta napada. 

Razarači su se razvili u drugoj polovini 19. vijeka kao odgovor na pojavljivanje torpiljarke te mu i ime dolazi od engleskog naziva *torpedo boat destroyer* (razarač torpiljarki) koji mu je dala britanska mornarica. Zadatak razarača je bio da plovi oko bojnih brodova i krstarica i motri na eventualne napade manjih brodova.

U 20. vijeku se kao ozbiljna prijetnja mornaricama pojavila podmornica, pa su razarači dobili opremu za borbu protiv njih.

Istovremeno se pojavila potreba za zaštitom trgovačke mornarice od neprijateljskog krstaričkog rata, odnosno podmornica. To je dovelo do evolucije razarača u dva pravca, Na jednoj strani su se počeli razvijati laki, tzv. eskortni razarači, čija je svrha bila zaštita konvoja odnosno protupodmornička borba. Oni su danas poznati pod nazivima fregata i korveta. Na drugoj strani su razarači dobijali sve više oružja i opreme, te s vremenom i sposobnost vršenja borbenih zadataka koji su prije toga bili u domeni kapitalnih brodova. 

Razarači su zato danas po svojoj tonaži vrlo često iznad nekadašnjih krstarica, a njihova vatrena moć - koju simboliziraju dalekometni projektili brod-brod i brod-zemlja - se ne može usporediti s ničim prije. Stoga danas razarač predstavlja kapitalni brod kod gotovo svake svjetske mornarice (jedini izuzetak su Rusija i SAD koje posjeduju krstarice, odnosno države koje raspolažu s nosačima avionima).
## Također pogledajte 
* USS Gonzalez (DDG-66)
## Vanjski linkovi 
* https://web.archive.org/web/20121006113513/http://www.popsci.com/archive-viewer?id=PiEDAAAAMBAJ&pg=128&query=destroyer+escort
* http://www.maritimequest.com/warship_directory/japan/destroyers/minekaze_class_overview.htm

Kategorija:Vrste brodova
Jahta

mini|Jahta
**Jahta** je naziv koji se koristi za brodove čija je jedina svrha sport odnosno rekreacija.

Danas se pod tim izrazom podrazumijevaju luksuzno opremljeni čamci ili brodovi koji putnicima omogućavaju veliki komfor tokom dugotrajnih putovanja. Posjedovanje jahte se u današnjem svijetu često smatra znakom velikog bogatstva.

Ne postoji standardna definicija, iako se termin općenito odnosi na plovila s kabinom namijenjenom za noćnu upotrebu. Da bi se nazvalo jahtom, za razliku od čamca, takvo plovilo za razonodu vjerovatno će biti najmanje 10 m dužine i da se može ocijeniti da ima dobre estetske kvalitete.

Kodeks za komercijalne jahte klasificira jahte od 24 m i više kao velike. Takve jahte obično zahtijevaju unajmljenu posadu i imaju više standarde izgradnje. Trkačke jahte su dizajnirane da naglase performanse umjesto udobnosti. Čarter jahte se vode kao posao za profit. Od 2020. godine bilo je više od 15.000 jahti dovoljne veličine da je potrebna profesionalna posada.

U doba jedrenjaka pod jahtama su se prvenstveno podrazumijevali brzi brodovi sagrađeni za prijevoz važnih putnika.

Najveća jahta je Azzam, a najveća, izraženo u nosivosti Fulk al Salamah.

## Reference 
Kategorija:Vrste brodova
Kategorija:Nizozemski izumi
Fregata

250px|desno|mini|Njemačka fregata klase Mecklenburg-Pommern

**Fregata** je naziv koji se u najširem smislu koristi za ratni brod srednje veličine. Kroz historiju se, međutim, taj naziv koristio za različite vrste brodova.

U Doba jedrenjaka je fregata predstavljala tip broda koji je veličinom bio manji od linijskog broda, a veći od korvete. Uglavnom je služio za patroliranje oceanima, borbu protiv pirata i krstarički rat protiv neprijateljske trgovačke mornarice. U 19. vijeku je nestao iz upotrebe, a zamijenila ga je krstarica.

Moderna fregata potječe od klase eskortnih razarača koja se razvila u Drugom svjetskom ratu, i kojoj je glavni zadatak bila zaštita konvoja i protivpodmornička borba. Danas su fregate osim s topovima i mitraljezima opremljene raketnim naoružanjem, a po svojoj veličini i vatrenoj moći su se približile klasičnim razaračima. U mnogim mornaricama, pogotovo onim manjim, predstavljaju kapitalne brodove.
## Vanjski linkovi
*Fregata - Projekat 22350 (Televizija Zvijezda - Zvanični kanal) 

Kategorija:Vrste brodova
Trimaran

mini|desno|200px|BMW Oracle trimaran.
**Trimaran** je naziv za čamac, odnosno brod koji se sastoji od glavnog i dva pomoćna trupa (*ama*). Glavni trup je najveći dio broda, a druga dva trupa su plutajuće platforme dizajnirane da održavaju stabilnost broda.

Izmislili su ga Polinežani prije 4000 godina, te im je, uz katamaran, omogućio naseljavanje udaljenih otoka Okeanije. Trimaran je mnogo brži, lakši i stabilniji od jednotrupnih brodova. Danas je jako popularan među sportskim jedriličarima.

## Historija 
Naziv trimaran dolazi od korijenske riječi *tri*, što znači tri, i *maram*, što znači drvo ili stablo. Smatra se da su prve tirimane izgradile kulture u Aziji i Filipinima, i one su još uvijek tradicionalne ribarske brodice u tim dijelovima svijeta. U 16. vijeku, prvi prototipi trimarana (i katamarana) bili su Proa (male brodice s dva paralelna trupa). Ove brodice su koristili otočani na Tihom okeanu. Zatim je 1945. godine započeo amaterski razvoj modernih jedrilica-trimarana, zahvaljujući naporima Victora Chetcheta, ukrajinskog imigranta u Sjedinjenim Američkim Državama, koji je izgradio dva trimarana od morske šperploče, te se kasnije pripisuje stvaranje pojma trimaran.

Rekreacijski trimarani postali su popularni 1960-ih i 1970-ih godina. Do 1990-ih, trimaran su najčešće birali jedriličari koji su tražili visoke performanse. Moderni trimarani, razlikuju se od popularnih višenamjenskih brodica tog vremena u pogledu dizajna, brzine i opreme. U posljednjih 30 godina dizajnirano i izgrađeno je mnogo trimarana u dužinama od 5,8 do 11 metara. Većina tih trimarana mogla je biti presavijena i transportirana na prikolicama. Trimarani su brzo postali popularno prijevozno sredstvo. Benchijigua Express je trimaran dužine 127 metara koji je isporučen Španiji 2005. godine. Mogao je primiti 1280 putnika i 340 automobila na brodu i to je ujedno bio i najduži aluminijski brod na svijetu u to vrijeme, sa najvećom brzinom od 40 čvorova.

## Reference 
## Literatura 
*
*

## Također pogledajte 
* Katamaran
* Jedrenje

Kategorija:Vrste brodova
Torpedni čamac

desno|200px|mini|Američki torpedni čamci

**Torpedni čamac** je naziv za mali i brzi ratni brod kojem je glavno oružje torpedo. Nastao je početkom 20. vijeka s zahvaljujući razvoju motora s unutrašnjim sagorijevanjem koji mu je dao veću brzinu i manju veličinu u odnosu na parnim strojem tjerane torpiljarke. Zbog toga se torpedni čamci ponekad nazivaju **motornim torpiljarkama** po uzoru na britansku ratnu mornaricu koja je tim brodovima dala naziv *Motor Torpedo Boat*.

Torpedne čamce su prvi put s uspjehom koristili Italijani za vrijeme prvog svjetskog rata, od čega je najspektakularnije potapljanje austro-ugarskog bojnog broda *SMS Szent Istvan* kod Premude.

Taj je događao potakao druge mornarice da počnu graditi torpedne čamce, a između rata se stvorio standard torpednog čamca kao malenog broda od 15–30 m dužine, te brzine od 30 do 50 čv, naoružanog s jednom, dvije ili četiri torpedne cijevi te s nekoliko mitraljeza ili lakim protuavionskim topom za zaštitu. Torpedne čamce su zbog jednostavnosti njihove izgradnje preferirale države iz različitih razloga lišene jake okeanske mornarice, kao što je SSSR, odnosno Kraljevina SHS. Potonja je u saradnji s britanskim brodograditeljima napravila nekoliko hvaljenih primjeraka iz klase *Uskok* i *Orjen*.

Za vrijeme Drugog svjetskog rata je izgrađeno na stotine torpednih čamaca, te su ti brodovi odigrali važnu ulogu u cijelom nizu pomorskih operacija. Osim napada na neprijateljske brodove su se bavili i izviđanjem, kurirskom službom, odnosno spašavanjem oborenih pilota na moru.

Nakon uvođenja projektila brod-brod, mornarice su postupno izgubile potrebu za torpednim čamcima, koje je zamijenio raketni čamac. No, i danas se ta vrsta broda može sresti u obavljanju niza pomoćnih zadataka, odnosno suzbijanja krijumčarenja, piratstva i pomorske gerile.

## Također pogledajte 
* Torpiljarka

## Reference 
## Vanjski linkovi 
Kategorija:Vrste brodova
Tender (brod)

mini|desno|250px|Tender njemačke mornarice
**Tender** je naziv za brod čija je svrha opskrbljivanje i povezivanje brodova s obalom kao i prijevoz ljudi, robe i opreme. Također manji brodovi kao što su čamci mogu obavljati ulogu tendera.

Iz različitih razloga brod se ne može usidriti u luku, kao što su nepovoljni vremenski uslovi i more, veličina broda, vrijeme usidravanja, u takvim slučajevima brodove s obalom povezuju tenderi.

Na putničkim brodovima tenderi mogu obavljati dvostruku ulogu, pored svoje primarne uloge uz opremu tenderi mogu obavljati ulogu brodova za spašavanje. Kao takvi nalaze se iznad paluba za šetanje, inače su oblika katamarana, obično im je kapacitet od 100 do 150 putnika i sa 2 do 3 člana posade. 

Prijašnja upotreba ovakvog tipa broda je bila znatno veća, uzimajući u obzir da su vršili transport putnika od obale do velikih putničkih brodova i obratno. Također prije i za vrijeme Drugog svjetskog rata tenderi su korisšteni za opskrbljivanje razarača vojnom opremom, municijom i ljudstvom.

Tako tender može biti podmornički tender, hidroavionski tender, tender razarača, tender svjetionika itd.

Kategorija:Vrste brodova
Tanker

mini|desno|Komercijalni supertanker Ab-Kaik, za prevoz sirove nafte
**Tanker** je naziv za teretni brod posebno sagrađen za prijevoz tereta u tekućem (i rjeđe) plinovitom stanju. Tankeri najčešće prevoze naftu, odnosno naftne derivate.

Najveći tankeri se nazivaju supertankerima.

U avijaciji tzv. zračni tankeri predstavljaju posebno sagrađene avione kojima je svrha snabdijevati druge avione gorivom.

Kapacitet tankera se kreće od nekoliko stotina tona, što uključuje brodove za opsluživanje malih luka i priobalnih naselja, do nekoliko stotina hiljada tona, za prevoz u dugim plovidbama.
Pored tankera za okeane ili mora, postoje specijalni tankeri na unutrašnjim vodama, koji operišu na rijekam i kanalima. Oni imaju kapacitet od nekoliko hiljada tona.

Tankeri prevoze razne vrste materija, uključujući:

* ugljikovodike, kao što su nafta, tečni naftni gas (LPG), i tečni prirodni gas
* hemikalije, kao što su amonijak, hlor, i styren monomer
* svježa voda
* melasa
mini|desno|180px|Drvene bačve
Tankeri su relativno nova zamisao, koja potiče od kraja 19. vijeka. Prije toga nije postojala tehnologija koja bi omogućila prenos tečnih tereta, naveliko. Tečnosti su se prevozile u bačvama.

## Kapacitet tankera 
Tankeri koji služe za  prevoz tečnih goriva su klasificirani u skladu sa svojim kapacitetom.

Shell Oil je 1954.  razvio sistem AFRA, koji klasificira tankere različite veličine. Da bi omogućio neovisno mjerenje, Shell je konsultovao "London Tanker Brokers’ Panel (LTBP)". Najprije su podijelili grupe za: Opću namjenu, sa nosivošću ispod 25.000 tona nosivosti (en: deadweight)(DWT); srednja opseg, za brodove između 25.000 i 45.000 DWT, i veliki opseg, za tada enormno velike brodove preko 45,000 DWT. Brodovi su postali veći tokom 1970-tih, i lista je proširena. U tabeli su tone, u stvari "duge tone":

* 10.000–24.999 DWT: tankeri opće namjene
* 25.000–44.999 DWT: srednje veliki tankeri
* 45.000–79.999 DWT: veliki tankeri 1; (en:Large Range 1 (LR1))
* 80.000–159.999 DWT: veliki tankeri 2; (en:Large Range 2 (LR2))
* 160.000–319.999 DWT: veoma veliki nosači sirove nafte (en:Very Large Crude Carrier (VLCC))
* 320.000–549.999 DWT: ultra veliki nosači sirove nafte (en:Ultra Large Crude Carrier (ULCC))

## Reference 
## Vanjski linkovi 
Kategorija:Vrste brodova
Ledolomac

mini|Healy (WAGB-20) Američke obalne straže lomi led oko ruskog tankera Renda 250 milja južno od Nomea na Aljasci, 6. januara 2012. Healy je jedini trenutno operativni polarni ledolomac Obalne straže. (Fotografija Ministarstva odbrane, podoficir prve klase Sara Francis, Obalna straža SAD/Objavljeno)

**Ledolomac** je naziv za posebno sagrađeni brod kojemu je svrha razbijanje leda u svrhu otvaranja plovnih puteva.

Da bi to postigao, ledolomac morati posebno učvršćen trup, poseban oblik trupa te posebno snažan motor.

Ledolomci su se pojavili relativno kasno, tek s pojavom parnog stroja. Uglavnom se koriste u polarnim i subpolarnim područjima, mada nisu rijetkost ni na važnijim rijekama koje se znaju zalediti preko zime.

## Reference 
## Vanjski linkovi 
*Novi ruski atomski ledolomac "Arktik" (Rosatom - Zvanični kanal) 
*Sjeverni pol: Unutar ruskog atomskog ledolomca (Rusija danas - Zvanični kanal)
* The **Nuclear** icebreaker **fleet**

Kategorija:Vrste brodova
Supertanker

mini|300px|Supertanker *AbQaiq* koji prevozi sirovu naftu.

**Supertanker** je naziv za najveće tankere na svijetu. Općenito se smatra kako se svaki tanker iznad 250000 BRT može smatrati supertankerom.

Supertankeri se smatraju najvećim brodovima na svijetu, a njihova veličina je posljedica finansijske računice prema kojoj se naftu više isplati prevoziti u jednom velikom brodu nego više malih. 

Supertankeri, s druge strane, izazivaju cijeli niz problema. U stanju su pristati u relativno malen broj luka, a zbog veličine je potrebno nekoliko milja prije nego što se zaustave. Zbog toga su ranjivi na nasukavanje i razna oštećenja. Kod njih postoji rizik istjecanja nafte koji je posebno došao do izražaja kod ekološke katastrofe koju je izazvao supertanker Exxon Valdez.

U svrhu spriječavanja isticanja nafte, moderni supertankeri su opremljeni dvostrukim trupom.

Kategorija:Vrste brodova
Pomorstvo

mini|200px|Pomorac na brodu
**Pomorstvo** obuhvata sve što se tiče odnosa između čovjeka i mora.

Pomorstvo uključuje poznavanje različitih stvari i razvijanje specijaliziranih vještina kao što su navigacija i međunarodni pomorski zakon; vrijeme, meteorologija i prognoza vremena, rukovanje brodovima i čamcima, rukovanje opremom na palubi, sidrima i kablovima, rad sa konopcima, motorima, komunikacija, jedrenje, preživljavanje na moru, traženje i spašavanje. Također i rukovanje kargo opremom, opasnim teretima, i kargo teretima; vladanje vanrednim situacijama, odbrana od požara.

Stepen poznavanja ovih vještina zavisi od prirode posla i vrste plovila, na kojem pomorac radi. Ipak, uvježbanost dobrog pomorca je korisna za sviju.
## Literatura 
* Admiralty Manual of Seamanship, .
* Seamanship: A Guide for Divers / Kris Pedder, BSAC, .
* Naval Shiphandler's Guide / James Alden Barber — Naval Institute Press, 2005 — .
* https://web.archive.org/web/20111206191453/http://www.pfri.uniri.hr/pomorstvo/
## Također pogledajte 
* Čekrk

*
Patrolni čamac

desno|250px|mini|HMCS *Brandon*, kanadski patrolni čamac klase *Kingston*

**Patrolni čamac** je naziv za mali ratni brod čiji je zadatak odbrana obale, odnosno kontrola teritorijalnih voda. U praksi se patrolni čamci danas uglavnom koriste u svrhu borbe protiv krijumčara, pirata, odnosno pomorske gerile.

Obično imaju oko 30 m dužine, te su naoružani jednim lakim protuavionskim topom ili s nekoliko mitraljeza. Često su po svom dizajnu prilično slični torpednim i raketnim čamcima.

Patrolni čamci se osim na morima, koriste i na rijekama, odnosno jezerima.Osim ratnih mornarica ih koriste organizacije poput Obalne straže, carine i policije.
## Vanjski linkovi
*Novi patrolni anti-piratski brod - Projekat 22160 (Televizija Zvijezda - Zvanični kanal) 
*Novi desantno-jurišni čamac - Projekat 02800 (Televizija Zvijezda - Zvanični kanal)

Kategorija:Vrste brodova
Katamaran

mini|desno|250px|USV Joint Venture HSV X1 katamaran

**Katamaran** je naziv za vrstu čamca (a i ponekad broda) koji se sastoji od dva spojena trupa.

Riječ katamaran dolazi iz tamilskog jezika gdje izraz *kattumaram* znači "dva spojena trupa".

Katamarane su, nezavisno od Tamila, izmislili Polinežani, što je omogućilo naseljavanje udaljenih otoka Okeanije.

Katamarani su lakši, brži i stabilniji od normalnih brodova, a u posljednje vrijeme se često koriste kao trajekti.
Katamaran koji se sastoji od tri umjesto dva trupa se zove trimaran.

## Reference 
## Vanjski linkovi 
Kategorija:Vrste brodova
Jedrilica

desno|mini|250px|Dijagram jedrilice

Izraz **jedrilica** se u pomorstvu obično koristi za čamce koji za pogon pomoću jedara koriste vjetar.

Danas su čamci koji koriste jedra prilična rijetkost, osim ukoliko ne služe za sport i rekreaciju, te je jedrilica postala gotovo sinonim za sportsku jedrilicu.

Najpoznatije vrste jedrilica su:

* jol
* keč
* škuner
* kuter
* slup
* ket

Postoji veliki broj različitih vrsta jedrilica. Osim po veličini, jedrilice se mogu razlikovati i po: 
*konstrukciji trupa (jednotrupne, katamarane, trimarane), 
*vrsti kobilice (puna, peraja, krilo, pomična i sl.), 
*namjeni (sportska, regatna, za kružna putovanja), 
*broju i izgledu jarbola i rasporedu jedara itd.

## Također pogledajte 
* Jedrenjak

## Reference 
## Vanjski linkovi 
Kategorija:Pomorstvo
Abordaž

**Abordaž** ili **abordaža** (, njemački *die Enterung*) je manevar jednog broda radi zauzimanja protivničkog broda bliskom borbom, hladnim ili vatrenim oružjem na palubu, pošto prethodno pristane uz njega ili ga udari pramcem.

To je bio prvi oblik borbe na moru, u vrijeme kada ljudi nisu bili vješti u upravljanju brodom na vesla i kad su brodovi služili samo za prijevoz vojske. Ovaj način borne upotrebljavan je u Peloponeskom ratu sve dok se nije razvila vještina udara kljunom, poznata u historiji kao kljunov udar.

Abordaže su primjenjivali vrlo mnogo Rimljani, čiji vojnici su bili dobri ratnici a slabi mornari i čiji su brodovi bili vrlo nepokretni. Oni su u Prvom punskom ratu primjenili tzv. **abordažski most** (*1. corvus*, *manus ferrata*), kako bi izbjegli udar pokretljivih kartaginskih brodova i što bolje iskoristili kvalitet svojih vojnika. Kad bi se približili protivničkom brodu na oko 11 m, bacili bi na njega most, koji bi se zakačio na njega pomoću posebnih kuka i onda bi vojnici prelazili s broda na brod, a protivnički brod bi bio onemogućen da im se približi. Prvu pobjedu na ovaj način su postigli 260. p. n. e. u bitki kod Liparskih otoka.

Pojavom i razvojem brodskih topova i topništva, ova tehnika nestaje. Abordažu su vrlo uspješno i često upotrebljavali pirati pri napadu na trgovačke brodove. Posljednja bitka koja se vodila sa brodovima na vesla i pomoću ove tehnike je Lepantska bitka 1571. godine.

U kasnijim ratovima upotreba abordaža bila je slučajna ili vezana za naročite okolnosti. Tako je poznato da je u noći 20. aprila 1917. godine jedan britanski brod slučajno udario jedan njemački brod u Doverskom tjesnacu.

Također je britanski razarač *Cossack* 16. februara 1940. godine izvršio abordage na njemački ratni brod *Altmark* i oslobodio britanske ratne zarobljenike.

## Također pogledajte 
* Pirati

## Reference 
## Vanjski linkovi 
* https://archive.org/details/medievalnavalwar00rose

Kategorija:Pomorstvo
Kategorija:Pomorske bitke
Trajekt

[220px|desno|mini|Tipični trajekt u [Istanbulu, u Turskoj]]
**Trajekt** ili **feribot** je naziv za putnički, odnosno teretni brod specijaliziran za redovni prijevoz putnika i robe na kraćim relacijama.
Veći trajekti su u pravilu sposobni prevoziti putnička vozila i kamione, a neki su sagrađeni tako da prevoze željezničke vagone.

Putnički trajekt sa mnogim stanicama, poput trajekta u italijanskoj Veneciji, ponekad se naziva vodeni autobus ili vodeni taksi.

Trajekti čine dio sistema javnog prevoza mnogih obalnih gradova i ostrva, omogućavajući direktan tranzit putnika i robe između tačaka po kapitalnoj cijeni koja je znatno niža od cijene izgradnje mostova ili tunela. 

## Najprometnija trajektna linija 
Najprometnija trajektna linija (barem po broju polazaka) je linija koja prolazi preko severnog dijela moreuza Øresund, između Helsingborga u Švedskoj i Elsinorea u Danskoj. Prije otvaranja mosta Øresund u julu 2000. godine, trajekti su vozili do sedam puta svakih sat vremena. Tokom 2013. godine broj polazaka trajekta je smanjen ali trajekti i dalje polaze iz luke svakih 15 minuta tokom dana. Trasu između oba dva grada, koja iznosi oko 4,1 km dužine, trajekt pređe za oko 22 minute. 

## Također pogledajte 
* MV Regina della Pace
## Reference 
## Vanjski linkovi 
* http://en.wikisource.org/wiki/The_Encyclopedia_Americana_(1920)/Ferry
* http://web.archive.org; www.passengerships.fsnet.co.uk/
* https://web.archive.org/web/20080803020355/http://www.theweek.co.om/disCon.aspx?Cval=934
* http://www.gulfnews.com; Brzi trajekt u Omanu (en.)

Kategorija:Pomorstvo
Pete Best

**Randolf Piter Best** (, rođen 24. novembra 1941. u Madrasu, Indija) bio je prvobitni bubnjar The Beatlesa. Dobio je otkaz 1962. godine po zahtjevu Džordža Martina, prije nego što su Bitlsi snimili svoj prvi album.

Kategorija:Indijski muzičari
Kategorija:Britanski muzičari
Kategorija:Bubnjari
Kategorija:Biografije, Madras
Kategorija:Rođeni 1941.
Željeznički trajekt

[mini|276x276px|Željeznički trajekt se približava doku u [Detroitu, april 1943.]]

**Želježnički trajekt** je trajekt specijaliziran za prijevoz željezničkih vagona, najčešće na kraćim udaljenostima (rijeke, jezera, manji zaljevi, unutrašnja mora). Željeznički trajekt u svom trupu posjeduju tračnice na koje i s kojih se vagoni mogu relativno brzo i lako ukrcavati, odnosno iskrcavati na kopno, odnosno odgovarajuću željezničku mrežu.

Rani trajekt je osnovan još 1833. godine od strane Željeznice Monkland i Kirkintilloch. Kako bi produžila liniju preko kanala Forth i Clyde u Škotskoj, kompanija je počela upravljati vagonskim trajektom za transport voznog parka preko kanala. &#x5B; *strana&nbsp;potrebno* &#x5D; U aprilu 1836. godine, prvi željeznički trajekt u SAD-u, *Susquehanna*, ušao je u promet na rijeci Susquehanna između Havre de Gracea i Perryvillea, Maryland.

Prvi moderni trajekt bio je *Levijatan*, izgrađen 1849. Željeznica Edinburgh, Leith i Newhaven osnovana je 1842. godine i kompanija je željela proširiti glavnu liniju istočne obale dalje na sjever do Dandija i Aberdina. Kako tehnologija mosta još nije bila dovoljno sposobna da pruži adekvatnu podršku za prelaz preko Firth of Fortha, koji je bio udaljen otprilike 8&nbsp;km, trebalo je pronaći drugačije rješenje, prvenstveno za transport robe, gdje je efikasnost bila ključna.

## Reference 
## Vanjski linkovi 
* http://indietrekker.com/video/train-germany-denmark 
* http://mikes.railhistory.railfan.net/r034.html

Kategorija:Vrste brodova
Noldori

**Noldori** su izmišljeni rod Vilenjaka iz knjige Silmarilion. Noldori su najmoćniji Vilenjaci za koje su Ljudi znali. Jer oni su napravili Silmarile i iskovali Prstenove Moći. Silni ratovi vodili su se oko ovih dijela. Riječ Noldor znači znanje i zaista Noldori su se najžešće borili da ga steknu. Živjeli su u Neumirućim Zemljama i tada je njihov kralj bio Finve, a njihova sreća velika. Sami Valari su ih podučavali. Oni su prvi pronašli dragulje, napravili vilin dragulje i Palantire. Feanor je bio njihov najmoćniji princ. On je napravio čuvene dragulje Silmarile koji sijaše poput zvijezda na nebu. Međutim,Melkor im je ukrao Silmarile, ubio Finvea i pobjegao u Međuzemlje. Feanor se zakleo da će vratiti Silmarile. Noldori su pošli u Međuzemlje i borili se protiv Melkora u Bici pod Zvijezdama, u kojoj je Feanor poginuo od bičeva Barloga. Nažalost, nisu vratili Silmarile.

Noldori su uzdigli svoja kraljevsta u Belerijandu, Dor Lominu, Hitlumu i drugim oblastima. Dugo su se borili protiv Melkora:tokom pet Doba Zvijezda i Prvog Doba Sunca. Imali su saveznike: Edaine i Patuljke Nogroda i Belegosta. Rat Noldora, Edaina i Patuljaka protiv Melkora nazvan je Rat Dragulja. Međutim, Melkor je na kraju uništio svu njihovu moć. To su bile godine užasa. Na svu sreću,Valari su krenuli na Melkora i porazili ga u Ratu Besnih i Velikoj Bici, ali je borba bila tako silna da je Belerijand pao u more. Tako se završilo Prvo Doba Sunca. U Drugom Dobu Sunca,Noldori su sagradili kraljevstva Lindona, Sivih luka, Mrke Šume i Loriena.Kelebrimor,unuk Feanora je na lukave nagovore Saurona iskovao Prstenove Moci,što je Sauron iskoristio da ga prevari i iskuje Jedinstveni Prsten.Vilenjaci sui napali Saurona ali su bili porazeni. Sauron je poražen tek u Poslednjoj Alijansi od strane Vilenjaka i Ljudi. Poslije Rata Za Prsten Noldori su otišli u Neumiruće Zemlje.

## Također pogledajte 
* Kelegorm
* Maglor

## Reference 
## Vanjski linkovi 
Kategorija:Srednja zemlja
Sitkom

**Sitkom** () je naziv koji dolazi od engleskih riječi za komediju situacije (*situation comedy*) i označava poseban podžanr radio i televizijske humorističke serije. 

Karakteristike sitkoma na američkim TV-mrežama, koje su se kasnije nametnule kao standard ostatku svijeta, jesu ograničenost radnje na relativno mali broj stalnih likova, odnosno statično mjesto radnje. To je posljedica televizijske prakse da se takve serije snimaju uživo u studiju pred publikom koja se trebala smijati na svaku duhovitu situaciju ili repliku. Kasnije je to zamijenio nasnimljeni smijeh.

Pojedinačna epizoda sitkoma u pravilu traje 30 minuta, a snima/emitira se od 13 do 26 epizoda tokom televizijske sezone. U Britaniji sitcomi također traju oko 30 minuta, ali je zato u pravilu manji broj epizoda po sezoni - obično 6.

Kategorija:Televizijski žanrovi
Kategorija:Sitkomi
Muhamed-han Zulkaderlu

**Muhamed-han Zulkaderlu** namjesnikovao je Bosnom 1549. i 1550. Potomak je porodice iz Anadolije, a potječe od velikih hanova Tahmaspa. Godine 1534. prebjegao je na osmansku stranu od kizilbaša i poklonio se sultanu Sulejmanu I. Poslije je bio sandžak-beg u vilajetu Erzurum, pa je bio imenovan bosanskim sandžak-begom, a iza toga bio je sandžak-beg Nikopolja. Ne zna se kada je umro mada historičar Safvet-beg Bašagić tvrdi da je umro u Sarajevu. Za godinu dana što je bio sandžak-beg nikakvi pohodi i ratovi nisu vođeni.

## Reference 
## Vanjski linkovi 
*Vedad Bišćević, *Bosanski namjesnici osmanskog doba (1463-1878)*, Sarajevo, 2006.

Kategorija:Bosna i Hercegovina u Osmanskom Carstvu
Zakon o ujedinjenju iz 1707.

**Zakon o ujedinjenju iz 1707** (*Act of Union 1707*) stvorio je zakonsku osnovu za ujedinjenje Kraljevine Engleske i Kraljevine Škotske. Zakon su ratificirali Engleski i Škotski parlament i stupio je na snagu 1. maja 1707. Ovim zakonom realiziran je "Ugovor o ujedinjenju" (*Treaty od Union*), koji je predviđao osnivanje Kraljevine Velike Britanije i zamjenu Engleskog i Škotskog parlamenta zajedničkim Britanskim parlamentom.

Kategorija:Engleska
Kategorija:Škotska
Kategorija:Historija Ujedinjenog Kraljevstva
Hebrejski kalendar

**Hebrejski kalendar** (הלוח העברי) ili **židovski kalendar** je godišnji kalendar koji se koristi u judaizmu. On određuje dane židovskih praznika, prikladne dijelove Tore za javna čitanja, *Yahrzeite* (datume žalovanja za preminulim članovima rodbine), i specifične dnevne psalme koji se čitaju. Koristile su se dva najvažnija oblika kalendara: opservacijski oblik koji se koristio prije uništenja Drugom hrama godine 70. n. e., i temeljen na promatranju mjesečevih mijena, te oblik zasnovan na pravilima koga je prvi opisao Majmonid 1178. godine, a koji je usvojen u prijelaznom periodu između 70. i 1178. godine.

"Moderni" oblik je lunisolarni kalendar temeljen na pravilima, sličan kineskom kalendaru, koji mjeri mjesece definirane prema mjesečevim ciklusima kao i godine mjerene u sunčevim ciklusima, te različit od čisto lunarnog islamskog kalendara i gotovo čisto solarnog gregorijanskog kalendara. S obzirom na oko 11 dana razlike između dvanaest lunarnih mjeseci i jedne solarne godine, kalendar se ponavlja u metoničkim 19-godišnjim ciklusima od 235 lunarnih mjeseci, s dodatnim lunarnim mjesecom koji se dodaje svake dvije ili tri godine, odnosno sedam puta svakih 19 godina. Kako se hebrejski kalendar razvio u oblasti istočno od Mediterana, reference na godišnja doba se odnose na vrijeme i klimu sjeverne hemisfere.

## Također pogledajte 
* Islamski kalendar

Kategorija:Judaizam
Kategorija:Kalendari
Zastava Latvije

mini|250px|Zastava Latvije
**Zastava Latvije** koristi se od 27. februara 1990. Ovu istu zastavu, Latvija je koristila tokom svoje nezavisnosti 1918, sve dok nije anektirana Rusiji 1940.

## Nastanak 
Latvijska zastava spada u jedne od najstarijih zastava svijeta.

Sastoji se od dvije šire bordo-crvene pruge sa gornje i donje strane, dok se u sredini nalazi uža bijela linija.

Prema legendi, zastava Latvije nastala je tokom bitke oko 1280. godine.
Vođa Livonskog plemena bio je ranjen, te je krvav ležao na bijelom plaštu. Na mjestu gdje je ležao ostala je bijela pruga, dok je plašt oko njegovog tijela bio crven od krvi.

## Ostale zastave 

Datoteka:Naval Ensign of Latvia.svg|Zastava mornarice
Datoteka:Flag of the President of Latvia.svg|Predsjednička zastava
Datoteka:Flag of the Prime Minister of Latvia.svg|Zastava premijera
Datoteka:Flag of the Minister of Defence of Latvia.svg|Zastava ministra odbrane

## Također pogledajte 
* Grb Latvije
* Zastava Latvijske SSR

Kategorija:Latvija
Latvija
Antonio Salieri

mini|desno|Antonio Salieri (1815)
**Antonio Salieri** (18. august 1750. – 7. maj 1825.), rođen u italijanskom gradu Legnago bio je kompozitor i dirigent, poznat kao jedan od najvećih muzičara svog vremena. Bio je kompozitor čije su opere bile priznate širom Evrope krajem 18. vijeka.

U dobi od 16 godina, Salieri je odveden u Beč kod Floriana Leopolda Gassmanna, carskog dvorskog kompozitora i muzičkog direktora (njem. Hofkapellmeister), a bio je predstavljen kod cara Josipa II. U istom periodu Salieri je njegovao važna prijateljstva sa Pietrom Metastasiom i Christophom Willibaldom Gluckom. Prva njegova opera *Le Donne letterate*, izvedena je u *Burgtheater* u Beču 1770. godine. Četiri godine kasnije, car ga je unaprijedio u dvorskog kompozitora, a 1788. godine je postao muzički direktor, posao koji će Salieri obavljati 36 godina. Tokom svoje službene karijere komponovao je opere ne samo za pozorišta u Austriji, nego i za firme u Francuskoj i Italiji. Od 1783. godine bio je uticajan pristalica i česti saradnik Lorenza Da Ponte, koji je postao najvažniji libretista Wolfganga Amadeusa Mozarta. Njegovo najpoznatije djelo je bila francuska opera *Tarare* iz 1787. godine, prevedena od strane Da Pontea na italijanski kao ''Axur, re d'Ormus*, koja je bečkoj publici ostala poznata kao Mozartova opera *Don Giovanni''. Zadnja opera Antonia Salieria bila je izvedena 1804. godine, nakon čega se posvetio komponovanju sakralne muzike. 
On je također bio važan kao i učitelj, a među njegovim učenicima su bili: Beethoven, Franz Schubert i Franz Liszt.
Tokom svog života Salieri je ostao u prijateljskim odnosima sa Josephom Haydnom i Ludwigom van Beethovenom, kome je davao lekcije iz polifonije. Za uzvrat Beethoven mu je posvetio "Tri violinske sonate, op. 12" 1797. godine. Salieriev odnos sa Mozartom je bio predmet mnogih špekulacija. Međutim, malo je dokaza da je Salieri  pravio intrige i štetne primjedbe protiv Mozarta. Sam Mozart je komentarisao u svom pismu o povoljnom prijemu njegovog djela "Čarobna frula" od strane Antonia Salieria. Isto tako nema osnove za vjerovanje da je Salieri pokušao otrovati Mozarta. To je postalo legenda koja je bila osnova za operu  Nikolaja Rimskog-Korsakova "Mozart i Salieri" iz 1898. godine, a koja je zasnovana na kratkoj priči Aleksandra Puškina iz 1830. godine. Odnos između dva kompozitora dobila su daljnje špekulacije u pozorišnom djelu Petera Shaffera "Amadeus" iz 1980. godine nakon čega je snimljen istoimeni film 1984. godine.

## Reference 

Kategorija:Italijanski muzičari
Kategorija:Italijanski kompozitori
Kategorija:Italijanski operski kompozitori
Kategorija:Kompozitori iz perioda romantizma
Trgovačka mornarica

**Trgovačka mornarica** je flota trgovačkih plovila koja su registrirana u određenoj zemlji. Na trgovačkim brodovima, pomorci različitih rangova, a ponekad i članovi pomorskih sindikata, prema Međunarodnoj konvenciji o standardima obuke, certificiranja i čuvanja straže za pomorce (STCW) moraju nositi isprave trgovačkog pomorca.
[mini|[Grčka trgovačka marina|Grčka kontroliše 23,2% ukupne svjetske trgovačke flote, što je čini najvećom na svijetu.]]
**Mornarica** je zajednički naziv za brodove i plovila neke države - koji služe u ratne, trgovačke ili neke druge svrhe - te njihove posade, pomorske institucije, instalacije i njihovo osoblje na kopnu.

Dijeli se na:

* ratnu;
* trgovačku;
* sportsku;
* brodove za specijalne namjene (okeanografski, meteorološki, istraživački, peljarski, carinski, policijski i vatrogasni brodovi, remorkeri itd.)

Mornarica se ponekad koristi za izraz za ratnu mornaricu.

## Reference 
## Vanjski linkovi 
Kategorija:Pomorstvo
Embriologija

mini|desno|Ljudski embrio sa šest sedmica embrijske starosti ili 8 sedmica gestacijske starosti
**Embriologija** je grana biologije koja proučava morfološke i funkcionalne osobine najranijih stepena individualnog razvića počev od oplođenja pa sve do napuštanja embrionalnih omotača, odnosno, do leženja ili porođaja.

**Humana embriologija** se bavi izučavanjem nastanka i razvića čovjeka od oplođenja do rođenja osobe, što predstavlja dugotrajan i složen proces transformacije jedne ćelije, oplođene jajne ćelije, u složen višećelijski organizam.

**Ontogenetsko razviće biljaka** obuhvata niz uzastipnih faza koje se smjenjuju, od oplođenja jajne ćelije pa sve do smrti jedinke. Razviće biljaka može se podijeliti na dva stadijuma:
# vegetativni
# reproduktivni.

Kategorija:Embriologija
Mikologija

mini|desno|300px|*Calocera viscosa*

**Mikologija** je biološka grana čiji su predmet istraživanja gljive. Ime potiče od grčkih reči mykes - gljiva, i logos - nauka. Mikologija je multidisciplinarna, jer proučava građu, metabolizam, biohemiju, ekologiju, evoluciju i sistematiku gljiva, oslaljajući se na metode i rezultate i drugih bioloških disciplina.

## Historija mikologije 
Mikologija je dugo bila pod okriljem botanike, gljive su sve to vrijeme smatrane biljnim organizmima. Prisustvo hitina i specijalne karakteristike gljiva nisu bile dovoljno ubjedljiv kontraargument stanovištu da su one biljke, jer vode sesilan način života. Prvi mikolozi bili su Elias Magnus Fries, Christian Hendrik Persoon, Anton de Bary i Lewis David von Schweinitz. Za razvoj mikologije naročito je zaslužan njihov veliki značaj kao parazita i eventualnog izvora novih antibiotika.

## Također pogledajte 
* Patogene gljivice

*
Kategorija:Grane biologije
Epoha (astronomija)

**Epoha** u astronomiji predstavlja trenutak u kojem neka zvijezda zauzima određen položaj, koji se poslije uzima kao početna tačka za određivanje njene putanje.

To može biti položaj samog tijela ili koordinate određenih orbitalnih parametara. Uz epohu potrebne su deklinacija i rektascenzija, koje opisuju položaj objekta izmjerenog u odgovarajućoj epohi.

Epohe koje su do danas korištene jesu B1900, B1950 i J2000, pri čemu "B" označava "Besselovu" godinu, a "J" julijansku. Tačka nebeskog ekvatora, prema proračunima, u posljednjih 26.000 godina mijenjana je za 50 uglovnih sekundi godišnje.

## Također pogledajte 
* Epoha

## Reference 
## Vanjski linkovi 
* http://aa.usno.navy.mil/faq/docs/TT.html 
* http://aa.usno.navy.mil/faq/docs/ICRS_doc.html 

Kategorija:Astronomske epohe
Edda

**Edda** (kojem ime dolazi od staronordijske riječi za baku), (**edde**, *priče velike bake*), je zajednički naziv za kolekciju epskih pjesma koja opisuje likove i događaje iz nordijske mitologije.

Dijeli se na Poetsku i na Proznu Eddu.

U nordijskoj mitologiji postoji i lik Patuljaste Edde.

*Edde* se smatraju jednim od najvažnijih djela srednjovjekovne književnosti.

Termin se historijski odnosio samo na Proznu Eddu, ali je ova upotreba pala u nepopularnost zbog zabune s drugim djelom. Oba djela su zabilježena na Islandu tokom 13. stoljeća na islandskom jeziku, iako sadrže materijal iz ranijih tradicionalnih izvora, koji sežu do vikinškog doba. Knjige pružaju glavne izvore za srednjovjekovnu skaldsku tradiciju na Islandu i za nordijsku mitologiju.

## Reference 
## Vanjski linkovi 
Kategorija:Nordijska mitologija
Kategorija:Književnost
Masakr u Haouch Khemistiju

**Masakr u Haouch Khemistiju** se dogodio prije zore 22. aprila 1997. u alžirskom selu Haouch Mokhfi Khemisti (također poznatom kao Boughelef Khemisti, Haouch Boughlef-Khemisti, Haouch Boukhelef-Khemisti, Haouch Boughfi el-Khemisti, Haouch Boughelaf ili Haouch Khmisti Bougara), oko 25 km južno od grada Alžira u blizini Bougare. 93 seljana je ubijeno u roku od 3 sata. Slijedeći dan se dogodio maskar u Omariji u blizini Medee.

## Također pogledajte 
* Spisak alžirskih masakra 1990-ih

## Vanjski linkovi 
* CNN 
* L'Express

Kategorija:Alžirski građanski rat
Kategorija:1997.
Kategorija:Vojna historija Alžira
Poštanski broj

**Poštanski broj**, šifra od brojeva ili slova, ili kombinacija i jednih i drugih, posebna za svako naselje, kako bi se omogućilo brzo automatsko razvrstavanje pošiljki.

Prema podacima iz februara 2005. godine, 117 od 190 članica Svjetske poštanske unije imalo je sisteme poštanskih brojeva.

Iako se poštanski brojevi obično dodeljuju po kriterijumu geografskih područja, posebni poštanski brojevi se ponekad dodeljuju pojedinačnim adresama ili institucijama koje primaju velike količine pošte, kao što su vladine agencije i velike komercijalne kompanije.

U Bosni i Hercegovini koriste se petocifreni brojevi (naprimjer, 71000 – Sarajevo, 72000 – Zenica, 73000 – Goražde, 75000 – Tuzla, 78000 – Banja Luka, 88000 – Mostar itd.). Takav sistem naslijeđen je iz bivše Jugoslavije.

## Vanjski linkovi 
* BH pošta 

Kategorija:Pošta
Kategorija:Sovjetski izumi
Masakr u Ben-Aliju

**Masakr u Beni-Aliju** se dogodio u planinskom zaselku Beni Ali, oko 60 km južno od grada Alžira u blizini Chreae 26. augusta 1997. 64 (prema New York Timesu i CNNu) i 100 ljudi (prema Amnesty Internationalu) su ubijeni. Samo tri dana kasnije se dogodio još veći Masakr u Raisu. Prema CNN-u "djevojka koja je izbjegla s ranama od metka je čula vođu bande kako svojim ljudima naređuje da 'uzmu najljepše djevojke a sve ostale pobiju.'"

## Vanjski linkovi 
* NYT
* Amnesty International
* CNN 

Kategorija:Alžirski građanski rat
Kategorija:1997.
Kategorija:Vojna historija Alžira
Masakr u Raisu

**Masakr u Raisu**, koji se dogodio 29. augusta 1997. se smatra jednim od najgorih masakra počinjenih za vrijeme alžirskog građanskog rata. Dogodio se u selu Rais, u blizini Larbaae južno od grada Alžira. U njemu je po prvobitnim službenim podacima poginulo 98, a ranjeno 120 ljudi, dok su kasnije brojke, navođene od medija i nevladinih organizacija, spominjale i do 800 mrtvih.

Selo u kome se dogodio masakr je bilo poznato po podršci Islamskom frontu spasa (FIS), a kasnije i po tome što je pružalo utočište islamističkim gerilcima. Međutim, prema izjavama nekih od preživjelih, seljani su neposredno prije masakra odlučili da više neće podržavati gerilce. 

Napadači su se u selo oko 1 sat ujutro dovezli u kamionima i osobnim automobilima, te počeli napadati seljake naoružani sačmaricama, noževima, sjekirama i ručnim bombama. Do 6 sati ujutro su u selu ubijali muškarce, i djecu, dok su žene otimali. Neki od seljaka su pokušali pobjeći, ali su ih s vatrom dočekali pripadnici alžirske vojske žandarmerije i obližnjeg garnizona, navodno uvjereni da je riječ o gerilcima prerušenima u civile. 

Alžirska vojska je reagirala tek u ranu zoru, što je poslije opravdano bojazni od upadanja u zasjedu i minskih polja. Nakon napada je stanovništvo sela sa 1000 spalo na 200 ljudi, od kojih su većina trajno napustili svoje domove. Nekima od preživjelih je vlada podijelila oružje radi samoodbrane.

Iako je Naoružana islamska grupa (GIA) nešto kasnije preuzela odgovornost za napad na Rais, javile su se mnoge špekulacije i teorije zavjere kako je iza napada zapravo stajala alžirska vlada, odnosno da mu je cilj bio kompromitirati islamističke gerilce.

## Vanjski linkovi 
* CNN 
* AP
* NYT
* PBS NewsHour 
* Amnesty International

Kategorija:Alžirski građanski rat
Kategorija:1997.
Kategorija:Vojna historija Alžira
Masakr u Beni-Messousu

**Masakr u Beni-Messousu** se noću 5. septembra 1997. godine dogodio u Sidi Youssefu, predgrađu gradića Beni-Messous u neposrednoj blizini Alžira. Tom prilikom je ubijeno najmanje 87 ljudi.

Beni-Messous se nalazi u blizini Bainema, velike šume u kojoj su se za vrijeme alžirskog građanskog rata tradicionalno skrivali gerilci, ali isto tako i u blizini velike vojne baze. Iste noći kada je alžirska vojska u Bainemu vršila akciju pretrage s ciljem hvatanja gerilaca, oko 50 naoružanih osoba je upalo u selo. Iako je dio stanovnika telefonom pozvao vojsku u pomoć, prve vojne jedinice su u selo stigle tek za nekoliko sati.

Dotada je veći broj stanovnika bio noževima ubijen po svojim kućama. Tvrdi se da je ubijeno između 87 i 150 ljudi. Sljedeće noći su gerilci napali još jednom i ubili oko 45 ljudi. 

Kao posljedica masakra, veliki broj stanovnika Sidi Youssefa je napustio svoje domove, te našao izbjeglički smještaj u stadionu Beni-Messous, gdje su živjeli do 2002. godine.

## Vanjski linkovi 
* Amnesty International
* Posjeta UNa

Kategorija:Alžirski građanski rat
Kategorija:1997.
Kategorija:Vojna historija Alžira
Front islamskog spasa

**Front islamskog spasa** ( *al-Jabhah al-Islāmiyah lil-Inqādh*) (francuski: *Front Islamique du Salut*) je zabranjena islamistička politička stranka u Alžiru.

Osnovana je 18. februara 1989. u gradu Alžiru, nedugo nakon što su amandamani na alžirski ustav uveli višestranačku demokratiju, odnosno ukinuli politički monopol tada vladajuće socijalističke i svjetovno orijentirane stranke FLN.

FIS je, koristeći duboko nezadovoljstvo akumulirano višedesetljetnom vladavinom FLN-a, kao i pad životnog standarda izazvan padom cijena nafte 1980-ih, vrlo brzo stekao izuzetnu popularnost te doživio trijumf na lokalnim izborima 12. juna 1990.

26. decembra 1991. je osvojila najveći broj mjesta u prvom krugu prvih višestranačkih izbora za alžirsku Nacionalnu skupštinu, učinivši izvjesnim njeno preuzimanje vlasti nakon drugog kruga. Na to je intervenirala vojska izvršivši puč i 11. januara 1992. donijevši odluku o prekidu izbornog procesa. Proglašeno je izvanredno stanje, a FIS je službeno stavljen van zakona 4. marta 1992.

To je bio povod da mnogi od FIS-ovih aktivista širom zemlje započnu oružane akcije s ciljem obaranja režima. FIS, odnosno njegovo vodstvo u ilegali, je taj pokret službeno podržao tek od 1993. godine, a 1994. godine je osnovalo i službeno oružano krilo stranke poznato kao **Armija islamskog spasa** (AIS).

FIS je od 1994. godine pokušavao pregovarati s vladom o tome da se pronađe kompromis kojim bi se završio sve krvaviji građanski rat. Od godine 1995. se stranka, isto kao i njeni gerilci, morala boriti ne samo protiv vlade, nego i protiv suparničke organizacije Naoružana islamska grupa (GIA).

Ti sukobi su vremenom izazivali sve više žrtava među civilnim stanovništvom, pa je AIS 21. septembra 1997. proglasio jednostrano primirje, a 1999. godine se raspustio.

Iako su neki od FIS-ovih vođa pušteni, sama stranka je do današnjeg dana ostala zabranjena.

## Također pogledajte 
* Građanski rat u Alžiru

## Reference 
## Vanjski linkovi 
Kategorija:Alžirski građanski rat
Kategorija:Zabranjene političke stranke
Kategorija:Političke partije u Alžiru